User:Uzairahmadroomi/sandbox

نام:=محمد گل احمد عتیقی|تاریخ پیدایش:=یکم جنوری 1949|جائے پیدائش:=گاوں سربن، ضلع جہلم ویلی آزاد کشمیر

مفتی محمد گل احمد عتیقی صاحب کا شمار اہلسنت کے اسلاف علماء میں ہوتا ہے۔ آپ منجھے  ہوئے محدث ، مفتی اور مدرس ہیں۔ تقریبا 55 سال سے تدریس فرمارہے ہیں اور 46 دفعہ دورہ بخاری شریف کروا چکے ہیں۔

عتیقی نسبت کی وجہ:
سیدنا صدیق اکبر رضی اللہ عنہ س ے انتہاء درجہ کی محبت کی وجہ سے1965ء میں آپ کے لقب عتیق کی نسبت کی وجہ سے اپنے نام کیساتھ عتیقی شامل کرلیا

آباو اجداد:
خاندانی طور پر زمیندار تھے۔ دادا کا نام زبردست خان تھا ۔ وہ خود عالم دین تو نہیں تھے مگر دین کی طرف رغبت اور محبت کی وجہ سے ہی گاوں سربن میں ہی ایک مدرسہ کا اجراء فرمایا تھا جس میں 24 طلباء زیر تعلیم تھے۔

اس مدرسہ میں کافیہ اور کنز الدقائق جیسی کتب پڑھائی جاتی تھیں۔ رشتہ دار بھی وہاں زیر تعلیم تھے ، تمام طلباء کا قیام و طعام کا خرچ انہیں کے پاس تھا۔ چندہ وغیرہ کا کوئی اہتمام نہیں تھا۔ زبردست خان صاحب کے بڑے بھائی  راجہ عبداللہ خان صاحب روحانی طور پر بزرگ شخصیت تھے، انکو علم لدنی حاصل تھا۔ انکے مقام کا اندازہ آپ اس مقام سے لگا سکتے ہیں کہ بکوٹ شریف میں پیر حافظ محمد خان نامی جیسی معروف روحانی شخصیت جن کے ہاں  علامہ انور کاشمیری دیوبندی جیسے لوگ حاضری دیا کرتے تھے وہ دادا جی کے گھر تشریف

لایا کرتے تھے۔

ایک مرتبہ انہوں نے دادا جی (راجہ عبداللہ خان صاحب) سے  پوچھا کہ اگر کوئی درندہ کسی حلال جانور کو زخمی کردے تو کس صورت میں کھانا جائز ہوگا؟ دادا جی نے جواب دیا کہ اگر جانور کے بالوں میں حرکت آجائے یعنی اگر پہلے اسکے بال کھڑے ہیں بیٹھ جائیں یا بیٹھے ہیں تو کھڑے ہوجائیں اس صورت میں ذبح کرکے کھانا جائز ہوگا اور جانور حلال ہوگا۔ 3 دن کے مکالمے کے بعد پیر حافظ محمد خان صاحب نے دادا جی سے کہا کہ آپ میرے استاد میں آپکا شاگرد۔ اس سے خاندانی پس منظر کے علمی اور مذہبی ہونے کا اندازہ لگایا جاسکتا ہے۔

ابتدائی تعلیم:
اپنی مسجد کے امام ملا محمد شریف اور اپنے گھر کے افراد سے حاصل کی ۔ پرائمری تک سکول کی تیاری اپنے چچا ایوب خان سے کی ۔ پرائمری کا امتحان پرائمری سکول بانڈی سیداں سے دیا۔ سکول کے لوئر مڈل ہونے کی وجہ سے ساتویں جماعت تک اسی سکول سے تعلیم حاصل کی۔ چھٹی کے امتحان کے بعد والد صاحب کا سایہ سر سے اٹھ گیا۔ سکول میں متعدد اساتذہ تھے لیکن سب سے زیادہ ماسٹر صد الدین اور ماسٹر علی حیدر سے بہت متاثر ہوئے۔

ماسٹر صدر الدین سے خاندانی مراسم تھے ، وہ نماز اور شریعت کے بہت پابند تھے ۔

دینی تعلیم کے لیے سفر:
سن 1958 میں والدہ ماجدہ مرحومہ مغفورہ کے حکم اور والد مرحوم مغفور کی وصیت کے مطابق دینی تعلیم کے کیے جامعہ تعلیم الاسلام جہلم تشریف لے گئے ۔ داخلہ بند ہونے کی وجہ سے لاہور گوالمنڈی اپنے گاوں کے ساتھی کو ملنے کے کیے تشریف لائے اور وہاں سے دل اچاٹ ہوا۔ سیر کی خاطر مال روڈ کی طرف نکلے تو ایک سائیکل سوار نے اغواء کرنا چاہا ، بھاگتے بھاگتے داتا دربار پہنچے۔ اور پھر وہاں جامعہ گنج بخش میں قاری محمد طیب صاحب سے تلفظ درست فرمایا نیز سورت یسین، سورت الملک اور آخری پارے کا نصف حصہ حفظ فرمایا۔

پھر صوفی محمد بشیر صاحب کے مشورے کے مطابق گوجرانوالہ حضرت مولانا ابوداود صادق صاحب کے مدرسے سراج العلوم میں  فارسی مولانامفتی محمدعبداللہ مرحوم سے پڑھی ۔ صرف کی ابتدائی کتب کی تعلیم مولانا عبدالالطیف سے پڑھیں۔ پھر جامعہ غوثیہ بھابڑا بازار میں مولانا غلام محی الدین صاحب سے رسائل منطق اور مولانا حسین الدین شاہ صاحب سے مراح الارواح پڑھیں۔ اسی سال جامعہ رحمانیہ ہری پور ہزارہ میں شیخ الحدیث مولانا سید زبیر شاہ صاحب علم الصیغہ، ہدایتہ النحو ، نو الانوار اور مولانا عبدالعزیز صاحب سے کچھ قانونچہ اور اوسطہ وغیرہ پڑھیں۔ اسی سال کے آخر میں مدرسہ انرویہ ڈھینڈاں ہری پور میں مولانا الیاس کشمیری قدوری ، قانونچہ اور نظم مائتہ کے چند اسباق پڑھے۔ چھٹیوں کے بعد مزید ان سے پڑھنا چاہا مگر گھر والوں نے انکے عقیدےکے اختلاف وجہ سے پڑھنے سے روک دیا۔

اساتذہ کرام:
علامہ عطا محمد بندیالوی

علامہ غلام رسول رضوی صاحب

علامہ عبدالقیوم ہزاروی صاحب

علامہ حسین الدین شاہ صاحب

بیعت:
1: صاحبزادہ قاضی فضل رسول رضوی صاحب

چشتی و قادری سلسلہ

2: مولانا فضل الرحمان صاحب

علامہ نورانی صاحب کے سسر

رضوی قادری سلسلہ

3:مولانا غلام رسول رضوی

قادری رضوی سلسلہ

4:سید ابولابرکات شاہ صاحب

قادری رضوی سلسلہ

5:مولانا مصطفی رضاخان صاحب

قادری رضوی سلسلہ

6:مولانا صادق صاحب فیصل آباد

تحریری خلافت: رضوی قادری سلسلہ

تدریس:
آغاز جامعہ رضویہ مظہرالعلوم فیصل آباد (تقریبا ڈیڑھ سال)

جامعہ نظامیہ رضویہ لاہور تقریبا 4 سال

جامعہ رضویہ فیصل آباد 10 سال

جامعہ نعمانیہ لاہور 4 سال

جامعہ غوثیہ گلبرگ لاہور 4 سال

جامعہ عثمانیہ رضویہ فاروق آباد

جامعہ ریاض المدینہ گجرانوالہ 2 سال

جامعہ ڈھانگری شریف میرپور آزاد کشمیر

جامعہ رسولیہ شیرازیہ بلال گنج لاہور (19 سال)

جامعہ ہجویریہ داتا دربار لاہور (16 سال بخاری شریف)

امامت خطابت و دینی خدمات:
صرف 1 ماہ ڈاکخانہ والی مسجد نزد لوہاری گیٹ میں فجر کی امامت فرمائی

تقریبا 12 سال گھوڑے شاہ مسجد بادامی باغ میں خطابت فرمائی

تقریبا 12 سال رمضان شریف میں درس قرآن دیا

ریڈیو پاکستان فیصل آباد سٹوڈیو سے تقریبا 75 تقاریر مختلف موضوعات پر نشر ہوئیں

تصانیف:
آپ نے اپنی محنت و لگن زیادہ تر تدریس میں صرف کی اور اساتذہ کرام و علماء تیار کرنے کے مشن پر رہے۔ تاہم چھوٹی بڑی کتابوں کو ملا کر تقریبا 36 تصانیف کیں۔

جن میں سے کچھ ہی طبع ہو کر منظر عام پر آسکیں۔

حج و عمرے وبیرون ملک اسفار:
مئی 1992 حج کا سفر

2007 عمرہ شریف

2015 عمرہ شریف

2018 عمرہ شریف

2019 عمرہ شریف

2023 عمرہ شریف

سیاسی و مذہبی تحاریک:
سن 1974 کی تحریک ختم نبوت میں لاہور میں سب سے پہلے جلوس کی قیادت آپ نے مولانا محمد رشید نقشبندی اور علامہ علی احمد سندھیلوی نے کی۔

اسکے علاوہ آپ نے سید محمود رضوی اور نواب زادہ نصراللہ خان کیساتھ کئی جلسوں میں خطاب کیا۔

جامعہ نعمانیہ لاہور سے رات کے وقت دینی طلباء کا جلوس نکال کر اس وقت کے ڈی سی اور وزیر اعلی پنجاب محمد حنیف رامے کو ورطہ حیرت میں ڈال دیا۔

77 کی تحریک نظام مصطفی میں بھرپور حصہ لیا، اس وقت جامعہ رضویہ فیصل آباد میں مدرس اور مفتی تھے۔ لاہور سمن آباد میں جمعہ پڑھاتے تھے

فیصل آباد میں زاہد سرفراز صاحب کے جلوس نہ نکال سکنے کے بعد تحریک کی باگ دوڑ مکمل طور پر جگر گوشہ محدث اعظم پاکستان صاحبزادہ حاجی فضل کریم صاحب کے ہاتھ تھی ، اورعلامہ عتیقی صاحب آپکے مشیر خاص رہے۔ تحریک کی تمام کاروائیاں قومی اتحاد کے فیصلوں سے ہٹ کر عتیقی صاحب کے ہی مشورہ پر ہوتی تھیں۔

جمعیت علمائے پاکستان اندرون شہر لاہور کے صدر رہے

جمعیت علمائے پاکستان پنجاب کی مجلس عاملہ کے رکن رہے

مرکزی مجلس شوری کے کئی سال رکن رہے اور علامہ نورانی و نیازی کے ہمراہ کام کرتے رہے. 30 سال سے زائد عرصہ علامہ نورانی کی قیادت میں جمعیت علمائے پاکستان کے مختلف عہدوں پر فائز رہے۔

سنی جہاد کونسل کے نائب امیر رہے، ابتدا جسکے چئر مین پیر علاو الدین صدیقی رحمتہ اللہ علیہ تھے۔ بعد میں نئے چئر مین پیر عتیق الحمان فیض پوری صاحب منتخب ہوئے۔

اس تنظیم کا مقصد کشمیر کے اندر اور باہر کشمیریوں کی مدد ، مالی تعاون اور ضروریات وغیرہ پوری کرنا اور مہاجرین کشمیر کی بنیادی ضروریات پورا کرنا تھا

جماعت اہلسنت آزاد کشمیر کے نائب صدر رہے

جمعیت علمائے جموں کشمیر کے نائب صدر رہے

2015 اور اس سے قبل تحریک لبیک کی سیاسی سرگرمیوں سے قبل 5 فروری یوم یکجہتی کشمیر کے موقع پر اہلسنت کی طرف سے میدان خالی دیکھ کر یوم یکجہتی کشمیر ریلی کی قیادت بمقام: جامعہ ہجویریہ داتا دربار تا پریس کلب لاہور فرماتے رہے۔

پھرتحریک لبیک نے آکر خلاء پر کردیا۔

فتاوی جات:
جامعہ رضویہ فیصل آباد میں تقریبا 9 سال فتوی نویسی فرمائی ، اور ہزاروں فتوے ترتیب دئے۔ لیکن بدقسمتی سے انکو محفوظ نہ کیا جاسکا

تلامذہ:
حافظ عبدالستار سعیدی صاحب

مفتی اکمل قادری

مفتی قاسم عطاری

مفتی کمال الدین صاحب

علامہ خادم حسین رضوی (کچھ اسباق)